**projektas**



**RIETAVO SAVIVALDYBĖS TARYBA**

**SPRENDIMAS**

**DĖL PRITARIMO RIETAVO SOCIALINIŲ PASLAUGŲ CENTRO 2016 METŲ VEIKLOS ATASKAITAI**

2017 m. gegužės 18 d. Nr. T1-

Rietavas

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu, Rietavo savivaldybės taryba n u s p r e n d ž i a:

Pritarti Rietavo socialinių paslaugų centro 2016 m. veiklos ataskaitai (pridedama).

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui per vieną mėnesį nuo šio sprendimo priėmimo dienos.

Savivaldybės meras

PRITARTA

Rietavo savivaldybės tarybos

2017 m. gegužės 18 d.

sprendimu Nr. T1-

**RIETAVO SOCIALINIŲ PASLAUGŲ CENTRO 2016 M. VEIKLOS ATASKAITA**

**I. Įstaigos pristatymas**



**1.1. Juridinis statusas, pavadinimas, filialai arba skyriai, adresas, tel. el. paštas.** Biudžetinė savivaldybės įstaiga **RIETAVO SOCIALINIŲ PASLAUGŲ CENTRAS**, L. Ivinskio g. 8, Rietavas, tel. ir faks. (8 448) 68 210, el. p. rspcentras@gmail.com

**1.2. Įstaigos vadovė – vadovė** Danutė Stončiuvienė

|  |  |  |  |  |  |  |  |
| --- | --- | --- | --- | --- | --- | --- | --- |
| **1.3. Darbuotojų skaičius** | | | | | | | |
| Administracijos darbuotojai | Socialiniai darbuotojai su socialinės rizikos šeimomis | Lankomosios priežiūros darbuotojai | | | Pastabos. Nurodykite, ar atitinka esamas darbuotojų skaičius Savivaldybės tarybos ar Vyriausybės patvirtintus normatyvus | | |
| 2 (1,5 etato: vadovas – 1,0; vyr. buhalteris – 0,5) | 5 (5,5 etato)  Socialinis darbuotojas su vaikais; socialinis darbuotojas su globėjais – 1 etatas;  „Būk mano draugas“– socialinis darbuotojas pagal projektą iš Socialinės apsaugos ir darbo ministerijos | 5 (4,0 etatai) lankomosios priežiūros darbuotojai;  Socialinio darbuotojo padėjėjas su vaikais, laikinai netekusiais tėvų globos, trumpalaikė globa (rūpyba) – 1 etatas;  Pagalbinis personalas – 0,25 etato | | |  | | |
| **1.4. Naudojamos patalpos** | | | | | | | |
| **Pastatai (nurodykite adresus) Plotas Pastabos** | | | | | | | |
| L. Ivinskio g. 8, Rietavas. Nuolatinė darbo vieta nuo 2010 m. spalio mėnesio. Patalpos valdomos patikėjimo teise (Rietavo savivaldybės tarybos 2010 m. kovo 25 d. sprendimas Nr. T1-50) | | | | **539,12 m2**  (287 m2) | | Nuo 2010 m. spalio mėnesio jose organizuojamos ir teikiamos bendrosios socialinės paslaugos, teikiamos socialinių įgūdžių ugdymo, higienos paslaugos. Nuo 2011 m. liepos 1 d. – trumpalaikė ir ilgalaikė globa (rūpyba), nuo 2012 m. – vaikų užimtumo grupė „Būk mano draugas“ (pagal projektinę veiklą iš Socialinės apsaugos ir darbo ministerijos) | |
| Tverai, Tverų seniūnija, Rietavo sav. Nuotolinė darbo vieta – patalpos valdomos patikėjimo teise (Rietavo savivaldybės tarybos 2007-11-29 sprendimas Nr. T1-207) | | | | **11,10 m2** | | Teikiamos bendrosios socialinės paslaugos, veikia skalbykla, teikiamos socialinių įgūdžių ugdymo paslaugos | |
| Medingėnai, Medingėnų seniūnija, Rietavo sav. Nuotolinė darbo vieta – patalpos valdomos patikėjimo teise (Rietavo savivaldybės tarybos 2007-11-29 sprendimas Nr. T1-207) | | | | **4,5 m2** | | Teikiamos bendrosios socialinės paslaugos, veikia skalbykla | |
| **Biudžetas** | | | | | | | |
| **Skirtos lėšos** | | | **2014 (Lt)** | | | **2015 (Eur)** | **2016 (Eur)** |
| Savivaldybės | | | 174059,85 | | | 63762,37  (12454,00 lengvasis automobilis) | 130280,87  (ilgalaikis turtas 11300,00 eur; 46800,00 eur ESFA lėšos „Kokybiškos integralios pagalbos sukūrimas ir teikimas Rietavo savivaldybėje“) |
| Pajamos, gautos už mokamas paslaugas iš gyventojų | | | 41009,55 | | | 1459,57 | 1068,80 |
| Kitos lėšos (parama 2 proc.) | | | 452,30 | | | 139,06 | 126,71 |
| Iš darbo biržos (subsidijuojama programa) | | | - | | | - | 2395,50 |
| Rietavo savivaldybės administracija (VF ) | | | 115000,00 | | | 40611,00 | 59300,00 |
| Dotacijos | | | - | | | - | - |
| Iš viso | | | 330521,70 | | | 105972,00 | 193171,88 |

**2. Įstaigos veiklos rezultatai**

**2.1.** **Įstaigos misija** – Savivaldybės gyventojams teikiamos laiku ir kokybiškos socialinės paslaugos.

**I tikslas** – organizuoti kokybiškas ir subalansuotas, socialiai teisingas ir ekonomiškai efektyvias socialines paslaugas specialių poreikių turintiems vaikams ir suaugusiems asmenims**.**

**Uždaviniai:**

1. Socialinių paslaugų užtikrinimo administravimas.

2. Socialinių paslaugų teikimas socialinės rizikos šeimoms.

**II tikslas** – plėtoti Savivaldybės ir nevyriausybinių organizacijų (NVO) partnerystę socialinių paslaugų teikimo srityje. Uždavinys – pasiekti, kad vyktų bendradarbiavimas su kitų institucijų specialistais.

**2.2. 2016 metų strateginio veiklos plano tikslai, uždaviniai, vykdytos programos, priemonės ir jų įgyvendinimo rezultatai.**

Vykdėme Sveikatos, socialinės paramos ir paslaugų įgyvendinimo programą. Organizavome socialinių paslaugų teikimą Rietavo savivaldybės gyventojams, kurie dėl amžiaus, neįgalumo, socialinių problemų iš dalies ar visiškai neturi gebėjimų ar galimybių savarankiškai rūpintis asmeniniu gyvenimu ir dalyvauti visuomeniniame gyvenime. Sudarėme sąlygas įvairių socialinių grupių asmenims (išvardinti Socialinių paslaugų kataloge) pagal poreikį gauti kokybiškas bendrąsias (informavimas, konsultavimas, tarpininkavimas ir atstovavimas, aprūpinimas būtiniausiais drabužiais ir avalyne, transporto organizavimas, sociokultūrinės paslaugos), socialinės priežiūros (pagalba į namus, socialinių įgūdžių ugdymas ir palaikymas, intensyvi krizių įveikimo pagalba) paslaugas. Socialines paslaugas administruojame, organizuojame ir teikiame bendradarbiaujant su socialiniais partneriais (seniūnijų, mokyklų socialiniais darbuotojais, darbo biržos specialistais, policija, Savivaldybės administracijos Vaiko teisių apsaugos skyriumi, Savivaldybės administracijos Sveikatos, socialinės paramos ir rūpybos skyriaus specialistais, studentais (praktikantai, savanoriai), darbuotojai mokosi universitete ir kolegijoje.

Užtikrinome socialinių paslaugų administravimą. Priemonės: administracijos ir socialinių darbuotojų darbo užmokestis; kvalifikacijos kėlimas; kitos išlaidos (šiluma, elektra, ryšių paslaugos, vandentiekis ir kt.); darbo priemonių įsigijimas.

Teikėmesocialinės priežiūros – pagalbos į namus socialines paslaugas, socialinių įgūdžių ugdymo ir palaikymo paslaugas socialinės rizikos šeimoms. Priemonės: darbuotojų darbo užmokestis; kvalifikacijos kėlimas; kitos išlaidos.

Siekėme bendradarbiavimo su kitomis institucijomis. Priemonės – organizuoti susitikimai su bendruomenėmis, mokyklomis, kitomis institucijomis.

Vykdėme Darbo rinkos politikos rengimo ir įgyvendinimo programą. Viešuosius darbus organizuoja Rietavo savivaldybė ir Telšių teritorinė darbo birža. Viešieji darbai organizuojami bedarbiams, užsiregistravusiems Plungės teritorinėje darbo biržoje, laikinai įdarbinti. Pasitelkiant viešuosius darbus Rietavo socialinių paslaugų centre įdarbinti žmonės atliko pagalbinius darbus teikiant socialines laikino pobūdžio paslaugas (asmenims su sunkia negalia).

Programos tikslas – didinti gyventojų užimtumą ir socialiai remtinų visuomenės narių integraciją sukuriant naujas darbo vietas.

Uždavinys – dalyvauti rengiant ir įgyvendinant darbo rinkos politikos priemones.

01 priemonė – bedarbių užimtumo rėmimas.

Uždaviniui įgyvendinti planuota įdarbinti 4 asmenis. Darbo rinkos politikai rengti ir įgyvendinti numatoma panaudoti visą skirtą finansavimą.

Įgyvendinus šioje programoje iškeltą tikslą bus įkurta darbo vietų, palaikoma ir plėtojama vietos socialinė ir ekonominė infrastruktūra. Labiausiai socialiai pažeidžiami asmenys užsidirbs lėšų pragyvenimui, nepraras darbo įgūdžių, dalis galbūt susiras nuolatinį darbą.

Programos vykdymas finansuojamas iš Savivaldybės biudžeto, Lietuvos darbo biržai ir teritorinėms darbo biržoms skirtų lėšų.

**2.3. Suteiktų paslaugų rūšys, kiekybiniai ir kokybiniai teikiamų paslaugų pokyčiai. Nemokamai teikiamos bendrosios socialinės paslaugos/ jų kaštai. Nemokamai ir iš dalies mokamai teikiamos socialinės paslaugos jų kaštai:**

Bendrosios socialinės paslaugos teikiamos nemokamai (informavimas, konsultavimas, tarpininkavimas ir atstovavimas klientų interesams kitose įstaigose ir institucijose. Nestacionarių socialinių paslaugų poreikis nuo 2005 metų patenkinamas 100 proc.

**2016 m.** Pagalba į namus teikta 67 asmenims: Rietavo mieste – 37, Tverų sen. – 7, Medingėnų sen. – 7, Rietavo sen. – 17. Skalbimo ir maudymosi paslaugomis naudojosi Medingėnų, Tverų, Rietavo miesto ir Rietavo seniūnijų gyventojai ir rizikos šeimų asmenys: skalbėsi 41, maudėsi 22. Nepasiturintys gyventojai pagal poreikį ir galimybes aprūpinti būtiniausiais daiktais (avalynė, drabužiai, baldai (5 lovos), buitine technika (dujinė viryklė – 2 vnt., 5 televizoriai, 1 šaldytuvas), žaislai, patalyne, sportinis vežimėlis, žaliuzės). 2016 m. asmenims higienos ir priežiūros organizuota už 1541,99 Eur, pagalbos į namus – už 71256,00 Eur, vienam asmeniui – už 87,32Eur. Iš gyventojų už mokamas ir iš dalies mokamas paslaugas surinkta 1068,80 Eur. Socialinės rizikos 69 šeimos, jose augo 153 vaikai. Rietavo savivaldybės administracija (VF ) skyrė 59300,00 Eur. Pagrindinės problemos, dėl kurių šeima patenka į socialinės rizikos šeimų apskaitą, yra tėvų girtavimas, socialinių įgūdžių stoka (psichinėmis ligomis sergantiems asmenims, pagalbos suteikti negalima, jeigu asmuo nesikreipia į gydymo įstaigą ar neigia sveikatos sutrikimą). Kita paskutiniu metu dažna socialinė problema – socialinių įgūdžių stoka, kai tėvai neturi susiformavusių pagrindinių tėvystės, higienos, darbinių, bendravimo įgūdžių). Siekiant užtikrinti, kad likę be tėvų globos (rūpybos) vaikai būtų auginami globėjų (rūpintojų) šeimose, bendradarbiaujant su Rietavo socialinių paslaugų centru vykdoma globėjų (rūpintojų) paieška, tačiau pastaruoju metu vaiko globėjais dažnai tampama tik „iš reikalo“ ir tokiais atvejais globėjais tampa seneliai ar kiti giminaičiai.

Dažniausiai likusiais be tėvų globos (rūpybos) vaikais rūpinasi giminaičiai. Dominuojantis vaikų globėjų (rūpintojų) amžius – nuo 56 iki 65 metų ir vyresni. Organizuojant globą (rūpybą) vaikams, stengiamasi užtikrinti, kad seserys ir broliai nebūtų išskirti. Vis mažiau globėjų ryžtasi globoti daugiau negu 1 vaiką (2016 m. 2 šeimos globojo (rūpino) po 2 vaikus). 2 šeimos išklausė globėjų, įtėvių mokymus ir jose šiuo metu globojama (rūpinama) po 1 vaiką.

Organizuojant vaikams globą (rūpybą) ir vykdant jų priežiūrą kviečiami įvairių sričių specialistai, kurie vertina ir teikia siūlymus dėl jau globojamų (rūpinamų) vaikų tolesnės globos (rūpybos) organizavimo ar grąžinimo tėvams. Globėjai, kurie nėra artimi vaiko giminaičiai (seneliai, seserys ir broliai), privalo lankyti globėjų ir įtėvių parengimo mokymus ir tik juos baigę gauna išvadą, ar gali globoti (rūpinti) vaikus. Su globėjais dirba socialinis darbuotojas. 2016 metais įvaikintų vaikų nebuvo. 1 šeima išklausė vaiko globėjų, įtėvių mokymus ir įgijo teisę įvaikinti kūdikį.

Nuo 2014 metų veikia vaikų užimtumo grupė „Būk mano draugas“, kurią lankė 75 vaikai. Ji veikė 2016-03-16 – 2016-12-31, dirbo socialinė darbuotoja Jolanta Jedenkutė. Finansavimas grupės veiklai gautas iš Socialinės apsaugos ir darbo ministerijos projekto (6070,00 Eur). Savivaldybės prisidėjimas – 700,00 Eur. Centras teikė trumpalaikę globą (rūpybą), vaikams laikinai netekusiems tėvų globos. Centre gyveno 6 vaikai iš 5 socialinės rizikos šeimų. Rašėme projektus ir juos įgyvendinome: „Švieskime vaikus“ – Naisių vasaros organizuojamame projekte, vaikai paruošė spektaklį ir gavo prizų (naujos knygos); „Vaikų bibliotekėlė 2016“ – taip pat Naisių vasaros organizuotas projektas. Gauti trys komplektai knygų vaikams lankantiems užimtumo grupę „Būk mano draugas“. Dalyvaujame projekte „Mes rūšiuojam“; vaikų socializacijos vasaros poilsio programa „Turtingas laisvalaikis – laimingas vaikas“ – 320,00 Eur; piešinių konkursas „Augu sveikas“ – vaikai lankantys užimtumo grupę piešė piešinius, ruošė darbelius ir siuntė projektą organizavusiai įstaigai. Prizų nepelnėme, bet pasirodėme, kad Rietavo savivaldybėje veikia vaikų užimtumo grupė „Būk mano draugas“. Visą pusmetį vyko projektas „Saulėtojo oranžinio traukinio kelionė per Lietuvą“. Jo metu įvyko daug renginių. Dalyvavome baigiamajame renginyje Vilniuje, edukologijos universitete, – išrinktas, kaip geriausias konkurse pasirodęs „traukinys“, kuris labiausiai įtraukė bendruomenę. Rietavo socialinių paslaugų centro socialinė darbuotoja Jolanta Jedenkutė deleguota į geriausio socialinio darbuotojo rinkimus ir pateko tarp 3 geriausių nominacijos narių (šešiose nominacijose iš 72 dalyvių). Jau ne pirmus metus dalyvavome projekte „Vaikų svajonės 2016“. Išpildytos viso Rietavo savivaldybės vaikų svajonės (103). Vyko daug mokymų tėvams. Bendradarbiaudami su Klaipėdos r. Visuomenės sveikatos biuru vydėme mokymus tėvams - Socialinių įgūdžių ugdymas „Tėvų pareiga saugant ir stiprinant vaikų sveikatą“. Nuo 2010 m. spalio mėn. bendradarbiaujame su LPF „Maisto bankas“. 2016 m. dalyvavome pavasarinėje ir rudeninėje akcijose. Centrą lankantys vaikai dalyvavo Naisių vasaros organizuotame vaikų piešinių konkurse „Pasitinkant gandrus“. Dalyvaujame programoje „Atrask save“, ieškome savanorių ir priimame studentus atlikti įstaigoje praktiką. Kasmet dalyvaujame akcijoje „Kviečiu į svečius“. Visuomenės sveikatos stiprinimo programoje dalyvavome su projektu „Socialinės rizikos vaikų ir paauglių psichikos sveikatos stiprinimo prevencija“, Rietavo savivaldybės visuomenės sveikatos rėmimo specialiosios programa „Gera burnos priežiūra – sveiki dantys“. Sudalyvavome projekte „Vaikų Velykėlės“, Klaipėdos r. Visuomenės sveikatos biuras organizavo paskaitų ciklą „Aš paauglė“, surengėme įvairių sociakultūrinių renginių socialinės atskirties šeimoms. Dalyvavome projekte „Vaikų, gyvenančių globos namuose, didžiausia svajonė – turėti šeimą ir būti mylimam“. Suorganizuotas renginys Rietavo savivaldybės globėjams.

**3. Problemos**

**3.1. Sąlygotos vidaus ir išorės faktorių**.

Užtikrintos ir saugios darbo sąlygos darbuotojams. Įstaiga turi tris tarnybinius automobilius „Renault Kangoo“ (2004) ir „Peugeot Partner“ (2005). 2015 m. nupirktas lengvasis automobilis („Škoda Rommster“ (2015), po autoįvykio parduotas ir įsigytas kitas – „Volkswagen Caddy“ (2014). Vienu tarnybiniu automobiliu naudojasi du darbuotojai. Vienas darbuotojas pagal sutartį darbui naudoja nuosavą automobilį. Tarnybiniai automobiliai sunaudoja nemažą dalį biudžeto lėšų(remontas, draudimas metinis ir „Kasko“ draudimas ir degalai), tačiau jų dirbti neįmanoma. Lankomosios priežiūros darbuotojai važinėja dviračiais, įsigytais 2006 m., kuriems taip pat reikia remonto. Didžiausią išlaidų dalį sudaro patalpų išlaikymas (šildymas, vanduo, elektros energija).

Visi socialiniai darbuotojai su socialinės rizikos šeimomis įgiję reikiamą socialinio darbuotojo išsilavinimą. Visi Rietavo socialinių paslaugų centro darbuotojai dalyvauja įvairiuose tobulinimosi seminaruose ir mokymuose.

Nėra vaikų ir suaugusių dienos centrų, tik projekto metu veikia vaikų užimtumo grupė „Būk mano draugas“. Dienos socialinės globos paslaugos pradėtos teikti nuo 2017 m. balandžio mėn.

**Atlikti kontroliuojančių institucijų ar vidaus audito patikrinimai. Išvadų apibendrinimas.**

2016 m. vyko kalbos klaidų dokumentuose patikrinimas, atsakymai į Finansų kontrolės būklės ataskaitos formą. Kasmetinėje inventorizacijoje dalyvavo centralizuotos audito tarnybos vedėjas.

**4.** **Vadovo indėlis tobulinant įstaigos administravimą.**

Organizuojami susirinkimai ir neformalios šventės. Rašomi projektai, ieškoma papildomų finansavimo šaltinių. Įvykiai aprašomi vietos spaudoje, Savivaldybės ir centro interneto svetainėse, socialiniame tinkle „Facebook“. Pacientų skundų dėl teikiamų paslaugų negauta. Įstaiga priima atlikti praktiką socialinį darbą studijuojančius studentus.

**4.1. Personalo valdymo, vidinių ir išorinių resursų paieškos rezultatai.**

Profesinio tobulėjimo skatinimas sudarant visiems darbuotojams vienodas sąlygas tobulintis. Apmokama seminaro ar mokymų, komandiruotės ir kt. išlaidos iš įstaigos biudžeto. Personalo kvalifikacijos ir įstaigos įvaizdžio kėlimas dalyvaujant projektuose. Darbuotojai siekia reikiamo išsilavinimo už savo lėšas.

**4.2. Įstaigos įvaizdžio gerinimo priemonės.**

2 procentus gyventojų pajamų mokesčio panaudojome medicinos kabinetui įsirengti.

Bendradarbiaujame su kitomis organizacijomis, labdaros ir paramos fondais (LIONS, CARITAS, LPF „Maisto bankas“).

Dalyvaujame konferencijose ir seminaruose Lietuvoje.

Rietavo socialinių paslaugų centro vadovė Danutė Stončiuvienė

**AIŠKINAMASIS RAŠTAS PRIE SPRENDIMO**

**,,DĖL PRITARIMO RIETAVO SOCIALINIŲ PASLAUGŲ CENTRO 2016 METŲ VEIKLOS ATASKAITAI“ PROJEKTO**

**2017-04-27**

**Rietavas**

**1. Sprendimo projekto esmė.**

Sprendimo projektu siūloma pritarti Rietavo socialinių paslaugų centro 2016 metų veiklos ataskaitai.

**2. Kuo vadovaujantis parengtas sprendimo projektas.**

Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 19 punktu.

**3. Tikslai ir uždaviniai.**

Pritarti Rietavo socialinių paslaugų centro 2016 metų veiklos ataskaitai.

**4. Laukiami rezultatai.**

Patvirtinus sprendimą, bus pritarta Rietavo socialinių paslaugų centro 2016 m. veiklos ataskaitai.

**5. Kas inicijavo sprendimo projekto rengimą.**

Savivaldybės administracijos Sveikatos, socialinės paramos ir rūpybos skyrius, Rietavo socialinių paslaugų centras.

**6. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatyta.

**8. Lėšų poreikis sprendimo įgyvendinimui.**

Sprendimo įgyvendinimui nereikės valstybės biudžeto ir savivaldybės biudžeto lėšų.

**9. Antikorupcinis vertinimas.**

Nereikalingas.

Sveikatos, socialinės paramos ir rūpybos skyriaus vedėja Jolita Alseikienė